ลำดับเหตุการณ์สงครามโลกครั้งที่สอง (1941)

เรียงลำดับเหตุการณ์ระหว่างสงครามโลกครั้งที่สอง ระหว่างวันที่ 1 มกราคม จนถึง 31 ธันวาคม 1941
ไฟล์:WesternDesertBattle Area1941 en.svg|thumb|right|200px|แผนที่ของเขตปฏิบัติการปฏิบัติการเข็มทิศ - ธันวาคม 1940 - กุมภาพันธ์ 1941
นายพลรอมเมลในแอฟริกาเหนือ
ไฟล์:President Franklin D. Roosevelt-1941.jpg|thumb|right|200px|ประธานาธิบดีแฟรงกลิน ดี. โรสเวลต์ ลงนามในกฤษฎีกาให้เช่า-ยืม ภายหลังจากได้รับการลงคะแนนเสียงจากรัฐสภาแล้ว
ทหารเยอรมันขณะทำการรบในกรีซ - เมษายน 1941
พลร่มเยอรมันถูกส่งไปยังเกาะครีต - พฤษภาคม 1941
รถถังแพนเซอร์ของเยอรมนีรุดหน้าผ่านทะเลทรายเปิด
ไฟล์:Operation Barbarossa.png|thumb|right|200px|เส้นทางการรุกรานของกองทัพฝ่ายอักษะในปฏิบัติการบาร์บารอสซา - มิถุนายน 1941
เชลยศึกทหารโซเวียตถูกจับกุมหลังจากยุทธการแห่งมินสค์
ทหารเกณฑ์โซเวียตในมณฑลทหารบกเลนินกราด
ไฟล์:Prince of Wales-5.jpg|thumb|right|200px|ประธานาธิบดีโรสเวลต์และนายกรัฐมนตรีเชอร์ชิลล์พบกันบนดาดฟ้าของเรือรบหลวง พรินซ์ออฟเวลส์ ระหว่างการประชุมเพื่อลงนามกฎบัตรแอตแลนติก - 10-12 สิงหาคม 1941
สตรีชาวโซเวียตขุดสนามเพลาะรอบกรุงมอสโกเพื่อเตรียมรับการโจมตีของกองทัพเยอรมนี
กองทัพเยอรมันรุกไปตามท้องถนนของเมืองคาร์คอฟ - ตุลาคม 1941
ไฟล์:USSArizona PearlHarbor 2.jpg|thumb|right|200px|การโจมตีเพิร์ลฮาร์เบอร์: เรือประจัญบาน แอริโซนา ถูกเพลิงไหม้หลังจากถูกโจมตีโดยเครื่องบินรบญี่ปุ่น - 7 ธันวาคม 1941

**มกราคม**
 1: เครื่องบินทิ้งระเบิดของกองทัพอากาศอังกฤษทิ้งระเบิดทำลายโรงงานผลิตเครื่องบินที่เมืองเบรเมน เยอรมนี - 4: กองทัพเครือจักรภพอยู่ห่างจากโทรบรุค 70 ไมล์ ภายหลังจากการรุกในปฏิบัติการเข็มทิศ- 7: กองทัพเครือจักรภพสามารถยึดสนามบินใกล้กับเมืองโทรบรุค- 10: นโยบายให้เช่า-ยืมถูกเสนอให้แก่สภาคองเกรส- 15: ความขัดแย้งระหว่างกองทัพจีนชาตินิยมและจีนคอมมิวนิสต์เกิดขึ้น- 17: ยุทธนาวีเกาะช้างยุติลงด้วยชัยชนะของวิชีฝรั่งเศส- 19: กองพลอินเดียที่ 4 และ 5 โจมตีเอธิโอเปียภายใต้การยึดครองของอิตาลีจากซูดาน- 19: ฮิตเลอร์ยอมส่งกำลังสนับสนุนมาช่วยเหลือกองทัพอิตาลีในแอฟริกาเหนือ- 21: โทรบรุคถูกกองทัพเครือจักรภพตีแตก- 23: ชาร์ลส ลินด์เบิร์กเสนอต่อสภาคองเกรสให้สหรัฐอเมริกาลงนามในสนธิสัญญาความเป็นกลางกับอดอล์ฟ ฮิตเลอร์- 24: กองทัพอังกฤษในเคนยาโจมตีโซมาลิแลนด์ของอิตาลี- 31: กองทัพอังกฤษยึดเมืองเดอร์นา ห่างออกไปทางตะวันตกของโทรบรุค 100 ไมล์

**กุมภาพันธ์**
 3: นายพล เออร์วิน รอมเมล ได้รับแต่งตั้งให้เป็นผู้บัญชาการกองทัพเยอรมันในแอฟริกาเหนือ- 7: หลังจากการสู้รบอย่างหนักเป็นเวลาหลายวัน กองทัพน้อยที่ 13 แห่งสหราชอาณาจักร ซึ่งขึ้นตรงกับ กองกำลังทะเลทรายตะวันตก ได้ทำลาย กองทัพที่ 10 แห่งอิตาลี ได้ระหว่างยุทธการแห่งบีดา ฟอมม ทหารอังกฤษสามารถจับกุมเชลยศึกได้กว่า 130,000 นาย- 11: นายพลรอมเมลเดินทางถึงทริโปลี ประเทศลิเบีย; กองทัพอังกฤษรุกเข้าโซมาลิแลนด์ อาณานิคมของอิตาลีในแอฟริกาตะวันออก- 14: กองทัพเยอรมันยกพลขึ้นบกในแอฟริกาเหนือ และเคลื่อนทัพไปทางทิศตะวันออก กองทัพอังกฤษอ่อนแอเนื่องจากได้ส่งกองกำลังบางส่วนไปสนับสนุนการรบในกรีซ- 21: กองทัพเยอรมันเคลื่อนทัพผ่านบัลแกเรียเพื่อไปโจมตีกรีซ- 25: กองทัพอังกฤษสามารถยึดโมกาดิชู เมืองหลวงของโซมาลิแลนด์ได้สำเร็จ

**มีนาคม**
 4: หน่วยคอมมานโดของอังกฤษโจมตีโรงกลั่นน้ำมันในเมืองนาร์วิก ประเทศนอร์เวย์- 4: เจ้าชายพอลแห่งยูโกสลาเวียทรงเห็นชอบให้ร่วมลงนามกับกลุ่มประเทศฝ่ายอักษะ- 8: พระราชวังบัคคิงแฮมถูกทิ้งระเบิดทางอากาศ- 9: การรุกของอิตาลีตามแนวรบอัลเบเนียเริ่มต้นขึ้น- 10: กองทัพอิตาลีและกองทัพอังกฤษปะทะกันในเอริเตรีย- 11: ประธานาธิบดีโรสเวลต์ลงนามในบัญญัติให้เช่า-ยืม โดยอนุญาตให้ประเทศฝ่ายสัมพันธมิตรสามารถซื้อยุทโธปกรณ์ทางทหาร โดยสามารถผ่อนชำระได้จนกระทั่งสงครามยุติ- 12: กองกำลังแพนเซอร์ของเยอรมนีมาถึงแอฟริกาเหนือ กองทัพเยอรมันเริ่มการบุกโดยใช้ยานเกราะ- 20: การรุกของอิตาลีในอัลเบเนียยุติลงด้วยความสูญเสียมหาศาล และไม่อาจเปลี่ยนโฉมหน้าของการรบได้- 27: ยุทธนาวีแหลมมะตะปัน: กองทัพเรืออังกฤษเผชิญหน้ากับกองทัพเรืออิตาลีทางตอนใต้ของกรีซ- 27: กองทัพอังกฤษเคลื่อนทัพออกจากซูดาน และสามารถเอาชนะกองทัพอิตาลีได้ในยุทธการแห่งคาเรน เอริเตรีย- 27: มกุฎราชกุมารแห่งยูโกสลาเวียขึ้นครองราชย์เป็นสมเด็จพระเจ้าปีเตอร์ที่ 2 แห่งยูโกสลาเวีย และขึ้นปกครองประเทศ ภายหลังจากกองทัพทำการรัฐประหารรัฐบาลนิยมเยอรมนีนำโดยเจ้าชายพอล

**เมษายน**
 3: รัฐบาลนิยมเยอรมนีถูกจัดตั้งขึ้นในอิรัก- 6: กองทัพเยอรมนี ฮังการีและอิตาลีเคลื่อนทัพผ่านโรมาเนียและฮังการีเพื่อไปโจมตียูโกสลาเวียและกรีซ- 6: กองทัพอิตาลีพ่ายแพ้ในแอดดิส อะบาบา ประเทศเอธิโอเปีย- 7: กองทัพอากาศเยอรมันโจมตีกรุงเบลเกรดทางอากาศเป็นเวลาสองวัน- 10: กรีนแลนด์ถูกยึดครองโดยสหรัฐอเมริกา และได้มีการสร้างฐานทัพเรือและฐานทัพอากาศเพื่อออกปฏิบัติการในมหาสมุทรแอตแลนติก- 10: แม้การรบจะยังไม่ยุติ แต่ดินแดนยูโกสลาเวียถูกแบ่งออกเป็นเขตยึดครองระหว่างเยอรมนีและอิตาลี- 10: กองทัพเยอรมันเริ่มการปิดล้อมเมืองท่าโทรบรุค กองทัพเยอรมันอีกส่วนหนึ่งเคลื่อนทัพไปยึดค่ายคาพุสโซและโซลุม ประชิดชายแดนอียิปต์- 13: ญี่ปุ่นและสหภาพโซเวียตลงนามในสนธิสัญญาความเป็นกลางระหว่างกัน- 14: การโจมตีเมืองโทรบรุคของกองทัพเยอรมันล้มเหลว- 17: ยูโกสลาเวียยอมจำนน รัฐบาลพลัดถิ่นถูกจัดตั้งขึ้นในกรุงลอนดอน สมเด็จพระเจ้าพอลเสด็จหนีไปยังกรีซ- 23: รัฐบาลกรีซหลบหนีไปยังเกาะครีต - 24: กองทัพอังกฤษและออสเตรเลียอพยพจากกรีซมายังเกาะครีตและอียิปต์- 25: นายพลรอมเมลได้รับชัยชนะครั้งใหญ่ที่ช่องเขาฮัลฟายา ทางผ่านไปสู่ชายแดนอียิปต์- 26: นายพลรอมเมลโจมตีแนวป้องกันกาซาลา- 27: กรุงเอเธนส์ถูกยึดครองโดยกองทัพเยอรมัน กรีซยอมจำนน

**พฤษภาคม**
 1: ทหารอังกฤษในอิรักถูกโจมตีโดยกองทัพอิรัก- 3: กองทัพอิตาลีและกองทัพอังกฤษปะทะกันในเอธิโอเปีย- 8: เรืออูลำหนึ่งของเยอรมนีถูกกองทัพเรืออังกฤษยึดได้ พร้อมกับเครื่องอินิกมา ซึ่งเปลี่ยนโชคชะตาของสงคราม- 9: กองทัพอังกฤษยึดครองอิรัก - 9: ญี่ปุ่นเข้าไกล่เกลี่ยในสงครามไทย-ฝรั่งเศส โดยได้มีการลงนามในสนธิสัญญาสันติภาพในกรุงโตเกียว- 16: กองทัพเยอรมันภายใต้การบัญชาการของนายพลรอมเมลพ่ายแพ้หลังถูกโจมตีโต้ "ปฏิบัติการเบรวิตี" ที่ช่องเขาฮัลฟายา ทั้งสองฝ่ายผลัดเปลี่ยนกันยึดครองค่ายคาพุสโซ่และช่องเขาฮัลฟายา- 20: ยุทธการเกาะครีต: พลร่มเยอรมันถูกส่งไปยังเกาะครีต- 24: ยุทธนาวีช่องแคบเดนมาร์ก- 27:  บิสมาร์คถูกโจมตีอย่างหนักเป็นเวลานานเกือบสองชั่วโมงก่อนที่จะจมลงสู่ก้นทะเล การจมของบิสมาร์คได้รับการรายงานบนหน้าแรกของหนังสือพิมพ์หลายฉบับทั่วโลก- 28: การโจมตีโต้กลับของอังกฤษ "ปฏิบัติการเบรวิตี" ล้มเหลว

**มิถุนายน**
 1: กองทัพเครือจักรภพอพยพออกจากเกาะครีตสำเร็จ- 1: สหราชอาณาจักรเริ่มการปันส่วนเสื้อผ้า- 4: สมเด็จพระจักรพรรดิวิลเฮล์มที่ 2 แห่งเยอรมนี สิ้นพระชนม์ในฮอลแลนด์- 4: กองทัพอังกฤษรุกรานอิรัก และล้มล้างรัฐบาลต่อต้านอังกฤษ- 8: ซีเรียและเลบานอนภายใต้การปกครองของวิชีฝรั่งเศส ถูกโจมตีโดยกองทัพอังกฤษ ออสเตรเลีย อินเดียและกองทัพฝรั่งเศสเสรี- 9: ฟินแลนด์ประกาศระดมพล เพื่อเตรียมการรับการโจมตีจากสหภาพโซเวียต- 15: ปฏิบัติการขวานศึกเพื่อพยายามปลดปล่อยการปิดล้อมโทรบรุคประสบความล้มเหลว กองทัพอังกฤษพ่ายแพ้ครั้งใหญ่ที่ช่องเขาฮัลฟายา- 16: สถานกงสุลของเยอรมนีและอิตาลีทั้งหมดในสหรัฐอเมริกาถูกปิด และทูตของทั้งสองประเทศถูกสั่งขับออกนอกประเทศ- 22: ปฏิบัติการบาร์บารอสซา: กองทัพเยอรมนีและพันธมิตรฝ่ายอักษะรุกรานสหภาพโซเวียต โดยแบ่งการโจมตีออกเป็นสามทาง พุ่งเป้าหมายไปยังนครเลนินกราด กรุงมอสโกและแหล่งน้ำมันแถบเทือกเขาคอเคซัส; กองทัพเยอรมันบางส่วนได้รับอนุญาตให้ใช้ดินแดนฟินแลนด์ในการโจมตีสหภาพโซเวียต- 26: ฮังการีและสโลวาเกียประกาศสงครามกับสหภาพโซเวียต; สหภาพโซเวียตทิ้งระเบิดกรุงเฮลซิงกิ ฟินแลนด์ประกาศสงครามต่อสหภาพโซเวียต สงครามต่อเนื่องเริ่มต้นขึ้น- 28: อัลเบเนียประกาศสงครามกับสหภาพโซเวียต

**กรกฎาคม**
 1: กองทัพเยอรมันยึดครองกรุงรีกา เมืองหลวงของลัตเวีย ระหว่างทางไปโจมตีนครเลนินกราด- 3: สตาลินประกาศ "นโยบายเผาให้ราบ" - 5: กองทัพเยอรมันเคลื่อนทัพถึงแม่น้ำดไนเปอร์- 7: ไอซ์แลนด์ถูกยึดครองโดยสหรัฐอเมริกา  - 8: ยูโกสลาเวียถูกผนวกเข้ากับประเทศต่าง ๆ ที่เป็นฝ่ายนิยมอักษะ- 8: กองทัพเยอรมันแบ่งเลนินกราดออกจากส่วนที่เหลือของสหภาพโซเวียต- 8: อังกฤษและสหภาพโซเวียตลงนามในข้อตกลงป้องกันร่วมกัน โดยให้สัตยาบันว่าจะไม่ลงนามในสนธิสัญญาสันติภาพแยกต่างหากกับเยอรมนี- 10: กองทัพแพนเซอร์ยึดเมืองมินสค์ และเปิดทางไปสู่ยูเครน- 12: กองกำลังวิชีฝรั่งเศสยอมจำนนในซีเรีย- 13: ได้มีการลุกฮือขึ้นในมอนเตเนโกรเพื่อต่อต้านฝ่ายอักษะ หลังจากเกิดการลุกฮือของพวกนิยมกษัตริย์ในเซอร์เบีย- 15: กองทัพแดงโจมตีโต้แถบเลนินกราด- 25: อิหร่านถูกยึดครองโดยอังกฤษและสหภาพโซเวียต- 28: กองทัพญี่ปุ่นยึดครองอินโดจีนของฝรั่งเศส

**สิงหาคม**
 1: สหรัฐอเมริกาประกาศห้ามส่งน้ำมันให้แก่ญี่ปุ่น- 5: ทหารโซเวียตถูกล้อมโดยทหารเยอรมันที่สโมเลนสก์ และจับเชลยศึกได้กว่า 300,000 นาย เมืองโอเรลถูกยึด- 6: เยอรมนียึดเมืองสโมเลนสก์- 6: รัฐบาลอังกฤษและสหรัฐอเมริกาเตือนญี่ปุ่นไม่ให้รุกรานไทย- 9: กฎบัตรแอตแลนติกได้รับการลงนาม- 12: ฮิตเลอร์ย้ายกำลังบางส่วนจากกองทัพกลุ่มกลางไปช่วยกองทัพกลุ่มเหนือและกองทัพกลุ่มใต้ - 22: กองทัพเยอรมันเคลื่อนประชิดนครเลนินกราด ประชาชนรีบสร้างเครื่องกีดขวางข้าศึก- 25: กองทัพอังกฤษและกองทัพโซเวียตรุกรานอิหร่านเพื่อยึดครองแหล่งน้ำมันอบาดาน และทางรถไฟสายสำคัญซึ่งสามารถขนส่งทรัพยากรน้ำมันให้แก่สหภาพโซเวียตได้- 27: เครื่องอินิกมาอีกเครื่องหนึ่งถูกยึด

**กันยายน**
 1: ด้วยความช่วยเหลือจากกองทัพฟินแลนด์ เลนินกราดถูกตัดขาดออกจากโลกภายนอก- 5: เยอรมนียึดครองเอสโตเนีย- 8: การปิดล้อมเลนินกราดเริ่มต้นขึ้น- 10: กองทัพเยอรมันล้อมเคียฟ- 19: กองทัพเยอรมันยึดเคียฟ สหภาพโซเวียตสูญเสียทหารจำนวนมากในการป้องกันนคร

**ตุลาคม**
 2: ปฏิบัติการไต้ฝุ่น: กองทัพกลุ่มกลางของเยอรมนีเริ่มการโจมตีกรุงมอสโกเต็มขั้น นายพลเกออร์กี จูคอฟเป็นผู้บัญชาการกองทัพโซเวียตป้องกันกรุงมอสโก- 3: มหาตมะ คานธีเริ่มการต่อต้านการปกครองของอังกฤษในอินเดีย- 8: ในการรุกรานไปทางตอนใต้ของสหภาพโซเวียต กองทัพเยอรมันไปถึงทะเลอซอฟและสามารถยึดเมืองมาริอูพอล- 14: อุณหภูมิที่ลดลงอย่างกะทันหัน ทำให้เกิดหิมะตกที่แนวหน้ามอสโก ทำให้รถถังเยอรมันใช้การไม่ได้- 16: รัฐบาลโซเวียตย้ายไปยังเมืองคุยบีเชฟ ริมฝั่งแม่น้ำโวลกา แต่สตาลินยังคงอยู่ในกรุงมอสโก ส่วนประชาชนในกรุงมอสโกเตรียมสร้างกับดักรถถังเพื่อรับมือกับกองทัพเยอรมัน- 18: กองกำลังเสริมของกองทัพแดงจากไซบีเรียเดินทางมาถึงกรุงมอสโก - 18: นายพลฮิเดกิ โตโจ เป็นนายกรัฐมนตรีคนที่ 40 ของญี่ปุ่น- 19: กรุงมอสโกอยู่ภายใต้กฎอัยการศึก- 21: กองทัพนิวซีแลนด์ยกพลขึ้นบกในอียิปต์และยึดค่ายคาพุสโซ่ - 21: การเจรจาระหว่างสหรัฐอเมริกาและญี่ปุ่นมีทีท่าว่าจะประสบความล้มเหลว- 22: เมืองรอสตอฟ-ดอน-วอนถูกยึดครองโดยกองทัพเยอรมัน- 23: เกิดการรบครั้งใหญ่ในลิเบีย รอมเมลพยายามต่อต้าน "ปฏิบัติการนักรบศักดิ์สิทธิ์" ใกล้กับเมืองโทรบรุค- 24: เมืองคาร์คอฟถูกยึดครองโดยกองทัพเยอรมัน- 26: กองทัพอิตาลีกองสุดท้ายยอมจำนนในเอธิโอเปีย- 27: กองทัพกลุ่มใต้เคลื่อนทัพไปจนถึงเมืองซาเวสโตปอล ในคาบสมุทรไครเมีย แต่กองทัพเยอรมันไม่มีรถถังในการบุก- 30: ประธานาธิบดีโรสเวลต์อนุมัติเงินกว่า 1 พันล้านดอลล่าร์สหรัฐตามนโยบายให้เช่า-ยืม ให้แก่สหภาพโซเวียต

**พฤศจิกายน**
 3: กองทัพเยอรมันยึดเมืองเคิร์สก์- 6: ผู้นำโซเวียต โจเซฟ สตาลิน กล่าวคำปราศรัยต่อประชาชนโซเวียตเป็นครั้งที่สองระหว่างการปกครองนานสามทศวรรษของเขา- 12: ยุทธการแห่งมอสโก: อุณหภูมิใกล้กรุงมอสโกลดต่ำลงถึง -12 °C ทหารสกีถูกส่งออกไปโจมตีกองทัพเยอรมัน- 18: ปฏิบัติการนักรบศักดิ์สิทธิ์: กองทัพอังกฤษเคลื่อนทัพข้ามลิเบีย และสามารถปลดปล่อยการปิดล้อมโทรบรุคได้ชั่วคราว- 22: อังกฤษยื่นคำขาดให้ฟินแลนด์ยกเลิกสถานะสงครามกับสหภาพโซเวียต หรืออาจต้องเผชิญหน้ากับฝ่ายสัมพันธมิตร - 24: สหรัฐอเมริกาอนุมัตินโยบายให้เช่า-ยืมให้แก่ฝรั่งเศสเสรี- 24: กองทัพเยอรมันรุกเข้าไปในอียิปต์เป็นระยะทางกว่า 15 กิโลเมตร- 26: ญี่ปุ่นส่งเรือรบ 33 ลำ เรือสนับสนุนและเรือบรรทุกเครื่องบินอีก 6 ลำมุ่งหน้าจากญี่ปุ่นมายังหมู่เกาะฮาวาย คำขาดในจดหมายฮูลถูกส่งไปยังญี่ปุ่น

**ธันวาคม**
 3: การเกณฑ์ทหารของอังกฤษครอบคลุมชายทุกคนที่มีอายุระหว่าง 18-50 ปี ส่วนหญิงจะถูกจัดสรรเข้าสู่หน่วยดับเพลิงหรือกองกำลังสนับสนุนการรบ- 5: กองทัพเยอรมนีอยู่ห่างจากกรุงมอสโก 11 ไมล์ กองทัพโซเวียตตีโต้ในช่วงที่เกิดพายุหิมะครั้งใหญ่; สหราชอาณาจักรประกาศสงครามกับฟินแลนด์- 7: ญี่ปุ่นโจมตีไทย มาลายา และโจมตีทางอากาศที่เพิร์ลฮาร์เบอร์ เกาะกวม เกาะเวก; ญี่ปุ่นประกาศสงครามต่อสหรัฐอเมริกาและสหราชอาณาจักร; นอกจากนี้ ฮ่องกง สิงคโปร์ ฟิลิปปินส์และเซี่ยงไฮ้ถูกโจมตีทางอากาศด้วยเช่นกัน; แคนาดาประกาศสงครามกับญี่ปุ่น; สำนักงานยุทธศาสตร์ได้สร้างพันธมิตรกับโฮจิมินห์และกองโจรเวียดมินห์- 7: "กฤษฎีการาตรีและหมอก" ของเยอรมนีมีผลบังคับใช้ มีจุดประสงค์เพื่อกำจัดการต่อต้านลัทธินาซีในยุโรปตะวันตก- 8: สหรัฐอเมริกา สหราชอาณาจักร เนเธอร์แลนด์และนิวซีแลนด์ประกาศสงครามต่อญี่ปุ่น; กองทัพญี่ปุ่นยึดหมู่เกาะกิลเบิร์ต- 9: จีนและออสเตรเลียประกาศสงครามต่อญี่ปุ่น- 11: เยอรมนีและอิตาลีประกาศสงครามต่อสหรัฐอเมริกา สหรัฐอเมริกาประกาศสงครามตอบ; กองทัพสหรัฐอเมริกาสามารถขับไล่การยกพลขึ้นบกที่เกาะเวค; ญี่ปุ่นรุกรานพม่า- 12: โรมาเนียและบัลแกเรียประกาศสงครามต่อสหรัฐอเมริกาและสหราชอาณาจักร สหรัฐอเมริกาและสหราชอาณาจักรประกาศสงครามตอบ; อินเดียประกาศสงครามต่อญี่ปุ่น- 13: ฮังการีประกาศสงครามต่อสหรัฐอเมริกาและสหราชอาณาจักร สหรัฐอเมริกาและสหราชอาณาจักรประกาศสงครามตอบ- 15: กองทัพเยอรมันล่าถอยไปยังแนวกาซาลา- 16: ญี่ปุ่นรุกรานเกาะบอร์เนียว- 16: การรุกกรุงมอสโกหยุดชะงักลงอย่างสมบูรณ์- 17: ยุทธการแห่งซาเวสโตปอลเริ่มต้น- 18: ญี่ปุ่นยกพลขึ้นบกบนเกาะฮ่องกง- 19: ฮิตเลอร์ขึ้นเป็นผู้บัญชาการทหารสูงสุดแห่งกองทัพเยอรมัน- 25: ฮ่องกงยอมจำนนต่อกองทัพญี่ปุ่น- 28: พลร่มญี่ปุ่นถูกส่งไปยังเกาะสุมาตรา
หมวดหมู่:ลำดับเหตุการณ์สงครามโลกครั้งที่สอง